Diari Oficial de la Generalitat Valenciana


Sumari del DOGV 5178, del 17-01-2006 (2005/14884)

RESOLUCIÓ de 15 de desembre de 2005, del director general d'Arquitectura, d'acreditació del laboratori de control de qualitat de l'edificació, Cimentaciones Especiales y Sondeos, SL (CEYS), amb la referència: 07047GTC/05.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14430


Data del document
:   15-12-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * arquitectura
    * indústria de la construcció

RESOLUCIÓ de 15 de desembre de 2005, del director general d'Arquitectura, d'acreditació del laboratori de control de qualitat de l'edificació, Cimentaciones Especiales y Sondeos, SL (CEYS), amb la referència: 07047GTC/05. [2005/14962]  
El Sr. Armando Falcó Manresa, en representació del laboratori Cimentaciones Especiales y Sondeos, SL (CEYS), sol·licita l'acreditació en l'àrea tècnica que s'indica en la present resolució.   
L'expedient d'acreditació 07029/05 s'ha tramitat de conformitat amb la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei de 4/1999, de 13 de gener, i el Decret Legislatiu 1/2005, de 25 de febrer, del Govern Valencià, de Taxes de la Generalitat Valenciana, i per mitjà d'este s'ha comprovat el compliment dels requisits exigits pel Decret 186/2001, de 27 de novembre, del Govern Valencià; el Reial Decret 1230/1989, de 13 d'octubre; l'Orde 6 de febrer de 2002, del conseller d'Obres Públiques, Urbanisme i Transports, la Resolució de 26 de febrer de 2002, del director general d'Arquitectura i Habitatge, i la Resolució de 30 de novembre de 2004, del director general d'Arquitectura.  
En virtut d'això, a proposta de la Divisió de Qualitat en l'Edificació, esta Direcció General, resol  
Primer  
Acreditar el laboratori Cimentaciones Especiales y Sondeos, SL, (CEYS), amb domicili social en el carrer Juan de la Cierva núm. 83, Elx, Parc Industrial (Alacant), en l'àrea tècnica següent i amb la referència:  
Àrea de sondeigs, presa de mostres i assaigs in situ per a reconeixements geotècnics 07047GTC/05.  
Segon  
La present acreditació tindrà validesa per un període de cinc anys comptadors a partir de la data de la present resolució i queda supeditada al compliment de les condicions establides en el Decret 186/2001, de 27 de novembre, del Govern Valencià, el Reial Decret 1230/1989, de 13 d'octubre, i l'Orde 6 de febrer de 2002, del conseller d'Obres Públiques, Urbanisme i Transports, i en particular les indicades expressament en l'article 2n de les disposicions reguladores generals del mencionat Reial Decret i en els articles 2, 3 i 4 del Decret 186/2001, de 27 de novembre.   
Tercer  
Les inspeccions periòdiques per a la verificació del compliment dels requisits de l'acreditació durant el període de validesa dels cinc anys, els realitzaran els laboratoris de les seccions de Control de Qualitat de la Direcció General d'Arquitectura amb la intervenció d'entitats col·laboradores per a la realització d'auditories tècniques i de qualitat, de conformitat amb els articles 6 i 9 del mencionat Decret 186/2001, de 27 de novembre.   
Les taxes vigents de l'acreditació i els costos de l'entitat col·laboradora, hauran de ser satisfets pel laboratori de conformitat amb el Decret Legislatiu 1/2005, de 25 de febrer, del Govern Valencià, de Taxes de la Generalitat Valenciana, l'article 6, del Decret 186/2001, de 27 de novembre, del Govern Valencià, i la Resolució, de 30 de novembre de 2004, del director general d'Arquitectura.   
Quart  
Qualsevol variació en les condicions que serviren de base per a l'acreditació del laboratori haurà de ser comunicada a esta Direcció General en el moment en què es produïsca.  
Cinqué  
La present resolució es comunicarà a la Direcció General d'Arquitectura i Política d'Habitatge del Ministeri d'Habitatge, per a la inscripció de les acreditacions concedides al laboratori en el Registre General de Laboratoris d'Assaig Acreditats, amb la referència indicada en l'apartat primer.  
Contra esta resolució, que no posa fi a la via administrativa, es pot interposar recurs d'alçada davant del secretari autonòmic d'Infraestructures, en el termini d'un mes comptador des de la seua notificació, d'acord amb el que preveu l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
La present resolució es publicarà en el Diari Oficial de la Generalitat Valenciana, perquè se'n prenga coneixement.  
València, 15 de desembre de 2005.. El director general d'Arquitectura: Fernando Mut Oltra.